เนกิมะ!?

เนกิมะ!? (Negima!?) เป็นอนิเมะ ที่นำเรื่องคุณครูจอมเวท เนกิมะ! มาเสนอใหม่ในอีกมุมมอง ซึ่งออกฉายครั้งแรกเมื่อ 4 ตุลาคม พ.ศ. 2549 โดยทีตัวละครและสถานที่ส่วนใหญ่เหมือนกับในเรื่อง คุณครูจอมเวท เนกิมะ! มีจำนวนตอนทั้งหมด 26 ตอน ในภาคนี้มีการผลิตเป็นวิดีโอเกมสำหรับเครื่องเพลย์สเตชัน 2 ในชื่อเนกิมะ!?สองเกม และสำหรับเครื่องนินเทนโดดีเอสสองเกม และสำหรับเครื่องวีอีกหนึ่งเกม

**เนื้อเรื่อง**
ในช่วง 3 ตอนแรกนั้น จะเป็นเนื้อหาแบบในมังงะเล่ม 3 ช่วงที่สู้กับเอวาเจลีน หลังจากนั้นตั้งแต่ตอนที่ 4 จะเป็นช่วงที่กล่าวถึง "ผลึกดวงดาว(Star Cristal)" ที่เป็นแหล่งพลังเวทจำนวนมหาศาลแต่ไม่สามารถควบคุมพลังได้ ซึ่งเก็บไว้ที่โรงเรียนเวทมนตร์ของเนกิเก็บไว้นั้นได้หายไป และถูกนำมาใช้ในโรงเรียนมาโฮระ โดยมีเป้าหมายมาที่ตัวเนกิและนักเรียน

**การออกแบบตัวละครของ เนกิมะ!?**
การออกแบบตัวละครในภาคนี้จะแตกต่างจากอนิเมะภาคแรกอย่างเห็นได้ชัด โดยรวมแล้วสวยงามมากกว่าอนิเมะภาคแรก
แต่ยังคงมีการเปลี่ยนแปลงในบางจุดที่แตกต่างจากมังงะ เช่น สีผมของยูนะ สีผมของเซ็ทสึนะ(เซ็ทจัง)สีตาของอาซึนะ สีผมของอาเซกาว่า จิซาเมะ(ชิอุ) สีผม,ตาของ อายาเซะ ยูเอะ(ยูเอะคิจิ) เป็นต้น

**นีโอ บัคดิโอ การ์ด**
ในภาคนี้ จะมีการเปลี่ยนรูปแบบของการบัคดิโอ และการ์ดบัคดิโอ โดยหลังจากทำพันธสัญญาแบบเสมือนกับผู้ใช้เวทย์แล้ว
จะเกิดการ์ดทั้งหมด 3 รูปแบบ และในการเรียกใช้ในแต่ละครั้งจะสุ่มเลือกการ์ดจากการ์ดทั้ง 3 รูปแบบ

**รูปแบบของการ์ด**
 อาร์เมอร์ การ์ด (Armor Card - ภาพซ้ายสุด) เป็นการ์ดที่ใช้ในทางต่อสู้โดยมีมีพลังต่อสู้สูงที่สุดในบรรดาการ์ดทั้ง 3 รูปแบบ อาร์ติแฟคของการ์ดใบนี้จะมีประสิทธิภาพสูงที่สุดด้วย  - คอสเพลย์ การ์ด (Cosplay Card - ภาพกลาง) เป็นการ์ดที่มีพลังต่อสู้น้อยกว่าอาร์เมอร์การ์ด จะเน้นไปที่เครื่องแต่งกายของคู่หูมากกว่า แต่ก็สามารถนำมาใช้ต่อสู้ได้ในบางสถานการณ์- การ์ดเสีย (Suka Card - ภาพขวาสุด) เป็นการ์ดที่ไม่ดีที่สุดในการ์ดทั้ง 3 รูปแบบ ทันทีที่จับได้การ์ดรูปแบบนี้ คู่หูจะอยู่ในสภาพไม่สามารถต่อสู้ได้ ไม่สามารถเรียกอาร์ติแฟคได้ และกลายเป็นภาระกับตัวผู้ใช้เวทย์ด้วย  โดยจะกลายเป็นตุ๊กตาสัตว์ตามที่จับขึ้นมาได้

**คุณสมบัติของการ์ด**
การ์ดทั้ง 3 รูปแบบนั้น แม้จะมีพลังและความสามารถต่างกัน แต่มีคุณสมบัติหลักๆที่เหมือนกันคือ
# เปลี่ยนชุด/รูปร่างของคู่หูตามการ์ดที่สุ่มได้
# มีระยะเวลาการใช้จำกัด
# หลังจากที่หมดเวลาแล้ว คู่หูจะเสียพลังงานไปมาก และต้องรับประทานอาหารเข้าไปทดแทน

**เพลงประกอบการ์ตูนโทรทัศน์**
เพลงประกอบการ์ตูนโทรทัศน์เรื่อง เนกิมะ!? มีเพลงเปิดคือ 1000%Sparking! และเพลงปิดคือ A-LY-YA! 
โดยทั้ง 2 เพลงมีการแยกร้องตามกลุ่มนักเรียนที่แบ่งโดยกลุ่มเพื่อน และความสัมพันธ์กันทั้งหมด 10 เวอร์ชัน ได้แก่- อาเคมิ คันดะ ผู้ที่พากย์อาซึนะ, รินะ ซาโต้ ผู้ที่พากย์เนกิ, ไอ โนนากะ ผู้ที่พากย์โคโนกะ และ ยู โคบายาชิ ผู้ที่พากย์เซ็ตซึนะ- ฮาสึกิ ทานากะ ผู้ที่พากย์คู เฟย, ยูอิ โฮริเอะ ผู้ที่พากย์มากิเอะ และ จุงโกะ มินางาวะ ผู้ที่พากย์อา
ยากะ- นัตสึโกะ คุวาทานิ ผู้ที่พากย์ยูเอะ, ซาวะ อิชิเงะ ผู้ที่พากย์ฮารุนะ และ มามิโกะ โนโตะ ผู้ที่พากย์โนโดกะ- เรียวโกะ ชิราอิชิ ผู้ที่พากย์คาเอเดะ, คิมิโกะ โคยามะ ผู้ที่พากย์ฟูกะ และ มาริ คาโนะ ผู้ที่พากย์ฟูมิกะ- มาโดกะ คิมุระ ผู้ที่พากย์ยูนะ, โคโทมิ ยามากาวะ ผู้ที่พากย์อิซึมิ, อาซุมิ ยามาโมโตะ ผู้ที่พากย์อากิระ และ ไอ บันโด ผู้ที่พากย์มิโซระ- ชิสึกะ อิโต้ ผู้ที่พากย์มิสะ, มามิ เดกุชิ ผู้ที่พากย์มาโดกะ และ อาคาเนะ โอมาเอะ ผู้ที่พากย์ซากุระโกะ- ไม คาโดวากิ ผู้ที่พากย์ซาโตมิ, อาเคโนะ วาตานาเบะ ผู้ที่พากย์ชาช่ามารุ และ ยูกิ มัตสึโอกะ ผู้ที่พากย์เอวานเจลีน- มิโฮะ ซากุมะ ผู้ที่พากย์มานะ, ยูมิ ชิมุระ ผู้ที่พากย์ชิอุ(จิซาเมะ), มิสะ โคบายาชิ ผู้ที่พากย์ชิซุรุ, ไม ไอซาวะ ผู้ที่พากย์นัตซึมิ และ ยูกะ อิโนคุชิ ผู้ที่พากย์ซาซี่- ยูริ ชิราโทริ ผู้ที่พากย์ซาโยะ, อายานะ ซาซางาวะ ผู้ที่พากย์คาซึมิ, ชิอากิ โอซาวะ ผู้ที่พากย์เจ้า และ นาโอมิ อิโนอุเอะ ผู้ที่พากย์ซัตสึกิ- นักพากย์ตัวละครหลัก และนักเรียนในห้อง 3-A ทั้งหมด

**เนกิมะ!? นีโอ**
เนกิมะ!? นีโอ เป็นมังงะแบบ Side Story ที่เขียนโดย อ. ทาคุยะ ฟุจิมะ ที่เคยเขียนโดจิน ของเนกิมะ โดยอิงเนื้อเรื่องตามอนิเมะ เนกิมะ!? เป็นหลัก(เช่น การใช้นีโอบัคดิโอการ์ดเป็นการ์ดพันธะสัญญา) แต่จะฉีกแนวไปอีกพอสมควร เนื้อหาในช่วงแรกนั้นจะกล่าวถึงชีวิตในอดีตก่อนจะมาเป็นครูของเนกิ สปริงฟีลด์
ลงตีพิมพ์ในนิตยสารอาบราคาดาบรา (Abracadabra) และออกเป็นฉบับรวมเล่มแล้ว 4 เล่ม โดยสำนักพิมพ์โคดันฉะ และมีเป็นแบบลิมิตเทดอิดิชั่น 3 เล่ม คือ- เล่ม 2 ซึ่งเปลี่ยนปกเป็นรูปตัวละครใส่ชุดว่ายน้ำ ขายพร้อมกับนีโอบัคดิโอ้การ์ด 3 ใบ ราคา 600 เยน- เล่ม 3 ซึ่งเปลี่ยนปกเป็นรูปตัวละครใส่ชุดพละ ขายพร้อมกับนีโอบัคดิโอ้การ์ด 4 ใบ และแผ่นรองเมาส์ ราคา 1200 เยน- เล่ม 4 ซึ่งเปลี่ยนปกเป็นรูปตัวละครใส่ชุดยูกาตะ ขายพร้อมกับนีโอบัคดิโอ้การ์ดเวอร์ชันมังงะ 4 ใบ โปสการ์ด 2 แผ่น โปสเตอร์ 1 แผ่น ราคา 950 เยน

**ดูเพิ่ม**
 คุณครูจอมเวท เนกิมะ!

**แหล่งข้อมูลอื่น**
  เว็บไซต์โดยบริษัทคิง เรคคอร์ด ผู้ผลิตภาพยนตร์การ์ตูนภาค เนกิมะ!? -  เว็บไซต์โดยสถานีโทรทัศน์ทีวีโตเกียว ผู้แพร่ภาพ  -  เว็ปไซด์โดย ทาคุยะ ฟูจิมะ ผู้เขียน เนกิมะ!? นีโอ  -  เว็ปบล็อกของ ทาคุยะ ฟูจิมะ date=2007-12-22  ผู้เขียน เนกิมะ!? นีโอ -  เว็บไซต์ของผลิตภัณฑ์เกี่ยวกับ คุณครูจอมเวท เนกิมะ! และ เนกิมะ!? โดยบริษัทโคนามิ    -  เว็บไซต์ของเกมส์ เนกิมะ!? สำหรับเครื่องเพลย์สเตชัน 2 ภาคแรก โดยบริษัทโคนามิ  -  เว็บไซต์ของเกมส์ เนกิมะ!? สำหรับเครื่องเพลย์สเตชัน 2 ภาคที่สอง โดยบริษัทโคนามิ  -  เว็บไซต์ของเกมส์ เนกิมะ!? สำหรับเครื่องเกมนินเทนโดดีเอส โดยบริษัทมาร์เวลลัส อินเตอร์แอคทีฟfix-attempted=yes  -  เว็บไซต์ของเกมส์ เนกิมะ!? สำหรับเครื่อง Wii โดยบริษัทมาร์เวลลัส อินเตอร์แอคทีฟ date=2007-04-28  
หมวดหมู่:คุณครูจอมเวท เนกิมะ!
หมวดหมู่:อนิเมะที่ออกฉายในปี พ.ศ. 2549
หมวดหมู่:รายการโทรทัศน์ของทีวีโตเกียว